Rencana ini ialah mengenai pintu gerbang Korea Selatan yang dikenali sebagai Dongdaemun.  Untuk other uses, sila lihat Dongdaemun (nyahkekaburan).

**Heunginjimun**, secara harfiahnya "Gerbang Terbit Kebaikan" atau lebih dikenali sebagai **Dongdaemun**, adalah salah satu daripada Lapan Gerbang Seoul dalam Tembok Kubu Seoul, sebuah mercu tanda terkemuka di pusat Seoul, Korea Selatan. Nama Korea "Dongdaemun" itu sendiri bermaksud "Gerbang Timur Besar," dan ia dinamakan demikian kerana ia pintu gerbang timur utama dalam tembok yang mengelilingi Seoul semasa Dinasti Joseon. Pintu itu terletak di Jongno 6-ga di Jongno-gu.

Sejarah
-------

Struktur ini pertama kali dibina oleh Raja Taejo semasa tahun pemerintahannya yang kelima (1398). Ia telah diubahsuai pada 1453, dan struktur semasa adalah yang dibina semula pada tahun 1869. 

Pada Ogos 2011, bumbung pintu gerbang itu sebahagiannya rosak akibat hujan. Kerosakan hujan termasuk bumbung bocor dan bersumbing. Seorang pegawai Pentadbiran Warisan Budaya menyatakan bahawa "Gerbang tua itu menjalani pembaikan pada tahun 1998 dan nampaknya telah menjadi basah dalam hujan lebat".

Ciri-ciri
---------

Heunginjimun menunjukkan gaya seni bina zaman Joseon lewat. Ciri yang paling luar biasa ialah dinding luarnya yang dibina, Ongseong. Ongseong dibina untuk mengimbangi kelemahan sasaran daripada pelbagai penceroboh. Ia melindungi pintu dan merupakan tambahan yang indah. 

Hari ini, kawasan sekitar Dongdaemun dikenali sebagai Pasar Dongdaemun telah berkembang menjadi pusat membeli-belah terbesar di Korea Selatan. 

Pembinaan Dongdaemun Design Plaza, sebuah mercu tanda utama pembangunan bandar yang direka oleh Zaha Hadid, bermula pada tahun 2009 untuk mengubahsuai apa yang dahulu menjadi Stadium Dongdaemun (sebuah taman besbol amatur) dan dirasmikan secara rasminya pada 21 Mac 2014. Mercu tanda penting ini, yang juga dikenali sebagai DDP, merupakan pusat fesyen Korea Selatan dan destinasi pelancongan yang popular dan menjadi salah satu sebab utama bagi Seoul terpilih sebagai World Design Capital pada tahun 2010.

Lokasi Gerbang
--------------

Heunginjimun terletak di persimpangan laluan bawah tanah 1 dan 4, di Stesen Dongdaemun (동대문역). Pintu masuk mudah dicapai dari pintu keluar 1 atau keluar 6-10 stesen ini.

Imej
----

|  |  |
| --- | --- |
| *Heunginjimun*, belakang gerbang, sebelum 1920. |  Heunginjimun, imej bersejarah  |
| *Heunginjimun*, belakang gerbang, Mei 2012. |  Gerbang Heunginjimun, Seoul, Korea Selatan  |
| *Heunginjimun*, tepi gerbang, Mei 2012. |  Gerbang Heunginjimun, pandangan sisi, Seoul, Korea  |

Lihat juga
----------

* Stesen Dongdaemun
* Senarai daerah membeli-belah mewah

Rujukan
-------

1. ↑  "Torrential Rains Damage Historic Landmark in Seoul". *Chosun Ilbo*. 3 August 2011. Dicapai pada 6 July 2012.
2. ↑  "Dongdaemun Design Plaza opens to the public" (Arirang News - March 21, 2014)

* Videoclip jalan jalan Dongdaemun

| * l
* b
* s
Lapan Gerbang Seoul |
| --- |
| Empat Gerbang Besar | 
* Sukjeongmun (Gerbang Utara)
* Heunginjimun (Gerbang Timur)
* Sungnyemun (Gerbang Selatan)
* Donuimun (Gerbang Barat)

 |
| Empat Gerbang Kecil | 
* Changuimun (Gerbang Barat Laut)
* Hyehwamun (Gerbang Timur Laut)
* Gwanghuimun (Gerbang Tenggara)
* Souimun (Gerbang Barat Daya)

 |
| Kaitan lain | 
* Tembok Kubu Seoul
* Dinasti Joseon

 |

Koordinat: 37°34′16.15″N 127°0′34.70″E﻿ / ﻿37.5711528°N 127.0096389°E﻿ / 37.5711528; 127.0096389